בוריאס

בוריאס (יוונית: Βορέας) הוא אל הרוח הצפונית במיתולוגיה היוונית, הרוח שמביאה את הקור ומבשרת על תחילת החורף. בוריאס הוא בנם של הטיטנית אאוס, אלת השחר, ואיאולוס, אל הרוחות, אחיהם של יורוס (אל הרוח המזרחית), זפירוס (אל הרוח המערבית), אפליוטס (אל הרוח הדרום-מזרחי) ונוטוס (אל הרוח הדרומית). על פי המיתולוגיה, לבוראיס שני בנים ובת.
שמם של הבנים הם זטס וקאלאיס. בניו השתתפו במסע אל גיזת הזהב בפיקודו של יאסון. בתו של בוריאס, קיאונה, היא אלת השלג.

מבין הרוחות השונות, נחשב בוריאס לתוקפני והחזק ביותר. לרוב הוא מתואר כאיש זקן, בעל שיער מתבדר פרוע וזקן דליל ופרוע. באמנות הוא פוסל וצויר כאל בעל כנפיים גדולות לגבו.

על פי אחד הסיפורים, חמד בוריאס נסיכה אתונאית ואף נשא אותה לאישה. האתונאים ראו אותו כקרוב משפחה ונטו להללו ולפנות לעזרתו כשהמתינו לבוא החורף. עוד מספרים, כי במלחמת פרס–יוון, נשב בוריאס בחוזקה בצבאותיו של כסרכסס כשהללו חצו את מצרי הדרדנלים, וגרם בכך לטביעתן של ספינות רבות.

לקריאה נוספת

קישורים חיצוניים

הערות שוליים

אלים יווניים
מיתולוגיה יוונית
אלי אנמוי
אלי רוח